Halasztott Pénzügyi Teljesítés Kiegészítő Megállapodás megkötése esetén biztosítjuk a lehetőséget. Az eBrokeren keresztül adott megbízások esetében a portfolióban szereplő értékpapírok meghatározott körét is elfogadjuk fedezetként.
Ekkor a tőzsdei pozíció nyitáshoz nem kell feltétlenül rendelkezni a megfelelő pénzfedezettel, elég ha a papírok és a pénzszámlák értéke fedezi az ügyletet.
Fedezetként a pénzszámlák és papírok értékének közel háromszorosát (függ a vásárolandó papír besorolásától) fogadja el a rendszer.
A napon belüli pozíciók napon túli megtartására is van lehetőség, ebben az esetben vagy a T+2.napra a szükséges fedezetet biztosítani kell, vagy pedig a számla negatív egyenlegére késedelmi kamatot (jegybanki alapkamat kétszerese) számítunk fel.
Az ügyfél által nyitható pozíció nagysága: (a portfolió fedezeti értéke + teljesíthető megbízásokban szereplő értékpapírok fedezeti értéke)* tőkeáttétel
Felhívjuk a figyelmet, hogy a Bank egyedi döntése alapján biztosítja a fenti lehetőséget.
Az eBrokeren továbbá tőkeáttételre a technikai day trade keretein belül is van lehetőség. A technikai day trade esetében a tőkeáttétel mértéke magasabb a normál ügyletek tőkeáttételénél, ugyanakkor a technikai day trade típusú kereskedésbe csupán a magasabb forgalommal bíró részvényeket vonjuk be, ezeknek a listája lekérdezhető a kereskedési rendszerben a TDayTrade típusú megbízás kiválaszását követően az értékpapír mező legördülő listájában. A technikai day trade-ről bővebb információ olvasható honlapunkon a "Technikai Day Trade" menüben.